Brazilia și Rusia, discuții cordiale la Kremlin.
Președintele Braziliei, Jair Bolsonaro, i-a declarat președintelui rus, Vladimir Putin, că Brazilia susține o rezolvare pașnică a conflictului ruso-ucrainean. După o discuţie cu Putin la Kremlin, Bolsonaro a declarat că Brazilia este interesată de reactoare nucleare mici fabricate de compania energetică de stat rusă Rosatom. În întâlnirile anterioare de la Kremlin, atât președintele francez Emmanuel Macron, cât și cancelarul german Olaf Scholz au rămas la distanță de Putin, deoarece au refuzat să facă testele rusești COVID-19. Bolsonaro a făcut, însă, testul rusesc.
Preşedintele Braziliei, Jair Bolsonaro, a declarat miercuri că a vorbit cu omologul rus Vladimir Putin la Moscova despre criza ucraineană, dar a precizat că nu a transmis niciun mesaj specific, în afară de faptul că Brazilia susţine o rezolvare paşnică."I-am spus lui Putin că Brazilia susţine orice ţară care caută pacea. Şi asta este intenţia sa", a declarat președintele Braziliei, Jair Bolsonaro reporterilor, după întâlnirea cu liderul rus.El a adăugat că Rusia a început să-şi retragă trupele din jurul graniţei cu Ucraina – o afirmaţie contestată de Statele Unite şi NATO. Bolsonaro a mai precizat că retragerea trupelor este un semn că "s-a prezentat o cale spre o soluţie paşnică".Bolsonaro a ignorat apelurile SUA de a-şi amâna călătoria la Moscova, care a coincis cu eforturile diplomatice intense ale Occidentului de a-l descuraja pe Putin să invadeze ţara vecină.Brazilia are de mult timp legături cordiale cu Rusia, care este membră a grupului BRICS de economii emergente.După o discuţie cu Putin la Kremlin, Bolsonaro a declarat că Brazilia este interesată de reactoare nucleare mici fabricate de compania energetică de stat rusă Rosatom. Discuţia de două ore a lui Bolsonaro cu Putin a inclus, de asemenea, discuţii despre vânzarea de îngrăşăminte de care are mare nevoie agricultura braziliană şi despre cooperarea în domeniul apărării şi al tehnologiei nucleare.Spre deosebire de alte personalităţi globale – inclusiv preşedintele francez Emmanuel Macron şi cancelarul german Olaf Scholz, care au fost recent fotografiaţi vorbind cu Putin la Kremlin la capătul unei mese imense – Bolsonaro a stat în aproprierea lui Putin.Atât Macron, cât şi Scholz au fost ţinuţi mai departe din cauza refuzului lor de a face testele ruseşti COVID-19 înainte de întâlnirile cu Putin. Bolsonaro a făcut testul rusesc, a confirmat biroul său.